Høyanger

Høyanger er en kommune i Vestland fylke. Kommunen grenser i nord til Fjaler og Sunnfjord, i øst til Sogndal og Vik, i sør til Modalen og Masfjorden og i vest til Gulen og Hyllestad. Kommunen ble etablert 1. januar 1964, ved sammenslåing av Lavik og Kyrkjebø kommuner og en grensejustering mot Vik. 1. januar 2020 ble grunnkretsen Nesse overført fra Balestrand til Høyanger. Høyanger var tidligere en del av Sogn og Fjordane fylke og ligger i landskapet Ytre Sogn.

Kommunesenteret er tettstedet Høyanger med  innbyggere per 1. januar . Tettstedet Høyanger er bygd opp rundt industri, og store arbeidsgivere er Hydro Aluminium, Nyrstar og Bilfinger. Ved siden av aluminiumsindustrien, en del småindustri, detaljhandel og servicenæringer er jordbruk den viktigste næringen i bygdene langs fjorden. De siste årene har også oppdrettsnæringen blitt viktig for kommunen, der Osland Havbruk er den største aktøren.

Høyanger er for tiden inne i en omstillingsprosess. Dette skjedde i forbindelse med at Hydro Aluminium i 2004 valgte å legge ned den gamle og forurensende delen av aluminiumsproduksjonen ved aluminiumsverket i bygda. Nedleggingen av serie-C ble fullført i 2007. Den moderne aluminiumsproduksjonen i serie-A holdt fram og er i dag et av de mest effektive aluminiumsverkene i Europa. Omstillingsprosessen har vist seg vanskelig, og det er skapt få nye arbeidsplasser de senere årene. Noen av disse har vist seg mer forurensende enn den nedlagte del av aluminiumsproduksjonen.

Geografi 
Sognefjorden deler kommunen. På nordsiden ligger – i tillegg til Høyanger – tettstedene Vadheim og Lavik. En mils vei vest for Høyanger sentrum ligger Kyrkjebø.
På sørsiden av Sognefjorden er Bjordal det største tettstedet. Ortnevik og Ikjefjord er to andre bygder i denne delen av kommunen. Mellom Bjordal og Søreide går Bjordalstunnelen, som er 1552 meter lang.

Elver, fjorder, fjell og vann i Høyanger 
Bergsvatnet, Stølsvatnet

Politikk

Kommunestyrevalget 2019

Kommunestyrevalget 2015

Kultur

Musikk 
Puben «Joss» i Høyanger har lenge hatt en funksjon som en samlende kulturscene for lokale band i tillegg til nasjonale og internasjonale artister, hovedsakelig i blues-, rock- og metalgenrene.

Dialekt 
Lydfilene angir dialekt av mann som har en avslepen dialekt fra Høyanger.

Tusenårssted 
Kommunens tusenårssted er Bytorget i Høyanger tettsted. Torget ble åpnet i april 2002 etter en omfattende byggeprosess. Arbeidermonumentet – skulpturen «Han, hun og vann» av Kristian Blystad - ble satt opp i forbindelse med åpningen.

Det ble ikke plantet tusenårstre i kommunen, men et hundreårstre ble plantet i Ortnevik på sørsiden av kommunen.

Vennskapsbyer 
 Ronneby

Kjente høyangeringer 
Ivar Norevik (1905-1956), stortingsrepresentant (Ap) 1945-1956 
Kristen Arnesen (1918-2005), lege, professor i patologi ved Universitetet i Oslo (UiO)
Per Håland (1919-1999), redaktør og nynorskforkjemper
Gunnar S. Gundersen (1921–1983), billedkunstner
Tell Teigen (1923–1958) (døpenavn Trygve Teigen), akrobat
Einar Kringlen (1931-), professor i psykiatri ved Universitetet i Oslo (UiO)
Einar Førde (1943–2004), stortingsrepresentant (Ap) 1969-1989, kirke- og undervisningsminister 1979-1981, kringkastingssjef (NRK) 1989-2001.
Olav Helge Førde (1946–), lege, professor i samfunnsmedisin ved Universitetet i Tromsø (UiT)
Reidun Førde (1950-), lege, professor i medisinsk etikk ved Universitetet i Oslo (UiO)]
Marit Tusvik (1951–), forfatter
Erna Osland (1951–), forfatter
Ingrid Heggø (1961–), stortingsrepresentant (Ap) 2005-2021
Even Hovland (1989–), fotballspiller fra Vadheim, spiller i Rosenborg

Referanser

Eksterne lenker 
 
 
  Høyanger - Sognefjord